cyanic-selkie/wikianc huggingface dataset:
Корпоративно управување во Македонија
Главен недостиг на балканските компании е слабата транспарентност
Со отворањето на пазарите од овој регион кон конкуренцијата од Европа, домашните компании сè повеќе се соочуваат со своите конкуренти кои ги применуваат стандардите на корпоративно управување. За компаниите да останат конкурентни, постои едно решение - унапредувањето на корпоративното управување.
Доделување сертификати на компании со добро корпоративно управување во 2008 година
12.12.2008 По повод Светскиот ден за борба против корупцијата – 9 декември, "Транспарентност – Нулта корупција" во соработка со Стопанската Комора на Македонија и Стопанската Комора на северозападна Македонија, во рамки на активностите за имплементација на Декларацијата Нула толеранција за корупцијата, традиционално ќе се доделат сертификати на компании со добро корпоративно управување во 2008 година.
Комитетот за избор врз основа на методологијата за избор, доделил сертификати за 2008 година на следниве компании: ПроКредит Банка, Макпетрол, Охридска Банка, НЛБ Тутунска Банка, Комерцијална Банка, Стопанска Банка, АСП-ПАК, Фармахем, Макстил, Раде Кончар сервис за поправка на електрични производи, Кнауф Радика, Агипро, Геопром, Ренова, Инет, Реде Кончар ТЕП, Еуролинк, Виталиа и Тетекс.
Органи на управување во компанија
a)	Едностепен систем – Одбор на директори Одборот на директори постапува на потполно информирана основа, во добра намера, со соодветно внимание и грижа и во најдобар интерес на компнијата и на акционерите
Клучни функции:
б) Двостепен систем – Управен одбор/Управител
- Должно внимание - Лојалност кон компанија и акционери - Забрана на конфликт на интереси - Обврска за совесност и чесност
Деспина Ванди
Деспина Ванди или Деспина Малеа (Δέσποινα Μαλέα; родена на  година во, Германија) е една од најуспешните грчки пејачки во последната декада, според некои сметана за кралица на грчката поп-музика.
На своја шестгодишна возраст заминала за Кавала, град од каде потекнуваат нејзините родители. Во Кавала го завршила средното обрзование, по кое започнала да учи психологија и филозофија на Солунскиот универзитет. Таа никогаш не го научила германскиот јазик, за разлика од нејзината фамилија. Во тоа време таа го привлекла вниманието на познатиот грчки пејач Василис Карас. По некое време тој ја поканил да пее во неговиот клуб. Така започнала и нејзината соло кариера.
Во 1994 година го издала својат прв албум Gela Mou (Насмевни се).
Во 2003 година ја започнала својата интернационална кариера. Нејзините песни Gia (2003), Opa Opa (2004) и Come Along Now (2005) биле високо пласирани на светската музичка сцена, кое за Грција претставувало голем напредок, бидејќи вокалист од таков тип во земјата се немало појавено долги години.
Дискографија
Студиски албуми
Це-де синглови
Ахмед Елмохамади
Ахмед Елмохамади (أحمد المحمدي) — египетски фудбалер, играч од одбраната или од средниот ред на Астон Вила.
Пред да дојде во Астон Вила, тој играл уште за две други англиски екипи Хал Сити и Сандерленд. Кариерата ја започнал во својата родна земја каде најпрво играл за Газл Ел Махала, а потоа и за ЕНППИ.
Оролук
Оролук — општина во сојузната држава Понпеј во Микронезија.
Особености
Општината Оролук ги опофаќа атолот Оролук и гребенот Минто. Општината е скоро ненаселена. Според скорешните податоци се проценува дека во општината има 10 жители, а според пописот од 1980 година имало 6 жители. Гребенот е целосно ненаселен.
Катерина (принцеза од Велс)
Катерина, Принцеза од Велс (родена како Кетрин Елизабет Мидлтон на 9 јануари 1982 година, позната како Кејт) — сопруга на британскиот престолонаследник Вилијам, Принц од Велс. Детството го поминала во Чејпл Ров во Баклбери, село во близина на Беркшир, Англија. Таа студирала во Шкотска на универзитетот Св. Ендрјус каде го запознала принцот Вилијам во 2001 година. Тие започнале романтична врска и таа продолжила до 2007 година кога раскинале неколку месеци. Сепак, тие продолжиле да бидат пријатели и ја разгореле нивната врска подоцна истата година.
Животопис
Катерина е родена во Рединг на 9 јануари 1982 во богато семејство од средна класа , а крстена на 20 јуни 1982 година во Св. Ендрус Бредфилд, во Беркшир . Таа е најстарото дете од трите деца на Керол Елизабет Мидлтон (моминско Голдсмит), поранешна стјуардеса а сега партнер во приватната компанија Додатоци за забава (Party Pieces) која што има проценета вредност од 30 милиони фунти  и Мајкл Френсис Мидлтон , кој исто така работел како стјуард пред да стане пилот за авионската компанија Бритиш Ервејс, а сега сопственик на компанијата Додатоци за забава. Нејзините родители се венчале на 21 јуни 1980 година во Парохиската црква во Дорни, Бакингамшир, а во 1987 година ја основале компанијата за производство и продажба на производи и украси за забави. Катерина има сестра, Филипа Шарлот, позната како Пипа (родена во 1983 година) и брат Џејмс Мидлтон (роден во 1987 година). Семејството се пожали дека Пипа и мајка и биле вознемирувани од страна на медиумите откако почнаа ангажманите на Катерина.
Семејството на татко и потекнува од Лидс, западен Рајдинг од Јоркшир, а нејзината прабаба била член на семејството Луптон кои биле со генерации активни трговци во Лидс. Нејзиниот прадедо е свештеникот Томас Дејвис кој ја напишал химната на англиската црква. Семејството на Керол, Харисонови, биле работничка класа и рудари од Сандерланд и Конти Дурхам.
Родителите на Катерина живееле во Аман, Јордан, од мај 1984 година до септември 1986 година, бидејќи таму работеле за компанијата Бритиш Ервејс. Таму Катерина посетувала училиште за предшколска возраст на англиски јазик, пред да се врати дома во Беркшир. По нејзиното враќање од Аман, таа се школувала во Свети Андреј во близина на селото Пангбоурн во Беркшир а потоа кратко во училиштето Довн Хаус. Таа ги продолжила студиите на колеџот Марлбороу, мешано приватно училиште во Вилтшир а потоа во универзитетот Св. Андру, Шкотска, каде го запознала Вилијам. Таа магистрирала на историја на уметност и според класификацијата на успехот со втора класа почести (кратенка 2:1)
Кариера
Во ноември 2006 година, Катерина прифатила да работи за Џигсо, синџир на продавници за женска облека и додатоци, како купувач на женски додатоци. Во 2008 година, било објавено дека таа ја откажала работата и планирала да стане професионален фотограф а нејзин учител да биде Марио Тестино, кој има сликано неколку познати слики со Диана, Принцезата од Велс и нејзините синови. Тестино подоцна негираше дека Катерина требало да работи за него.
Стилот и имиџот во јавноста
На Катерина и се восхитуваат за нејзиното чувство за мода и се најде на повеќе листи за „најдобро облечени“. „Дејли Телеграф“ ја избра за „Најперспективен почетник“ за 2006 година. Списанието „Татлер“ ѝ додели осмо место на годишната листа за 10 икони на стилот во 2007 година. Списанието „Пипл“ ја избра за најдобро облечена во 2007 и 2010 година. Ричард Блеквел ја именуваше за една 10те „Независни од чудесната мода“ во 2007 година. Во јуни 2008 година мрежната страница Style.com ја избра Катерина за икона на убавината на месецот. Во јули 2008 година, списанието „Ванити Феир“ ја вметна во меѓународната листа за најдобро облечени. Во февруари 2011 година, компанијата Глобал ленгвич монитор ја избра Кејт за помодарка на годината.
Врската со Принцот Вилијам
Бидејќи претстоечката веридба не се случила на Катерина не ѝ бил доделен надоместок за финансирање на обезбедувањето. Вниманието на медиумите се зголемило за 25-тиот роденденот на Кејт во јануари 2007 година, поради предупредувањата на Чарлс и на Вилијам и на адвокатите на Кејт  кои се заканувале со правна постапка. Некои весници во Британија одлучиле да се воздржат од објавување нејзини фотографии. Катерина присуствувала на најмалку еден настан како официјален гостин на кралското семејство,по повод  завршувањето на воената академија Станхрст на Вилијам  на 15 декември 2006 година. Во декември 2007 година, беше објавено дека Катерина заедно со Вилијам се преселиле во Кларенс Хаус, резиденцијата на Принцот од Велс во Лондон. Подоцна Кларенс Хаус ова го негираше.
На 17 мај 2008 година, Катерина присуствувала на свадбата на братучедот на Вилијам, Петар Филипс за Патриција Кели, на која Вилијам не присуствувал. На 19 јули 2008 година, таа била гостин на венчавката на Лејди Роус Виндзор и Џорџ Гилман. Вилијам бил задолжен за воените операции на Карибите, служејќи на бродот на воената морнарица „Ајрон Дјук“. Во 2010 година, Катерина поднесе тужба за рушење на приватноста против две агенции и фотографот Нина Тана, која ја сликала за Божик во 2009 година. Катерина добила јавно извинување и 5 000 долари и платени правни трошоци.
Раскинување и помирување
Во весникот Сан близок пријател на Кејт и Вилијам изјавува дека Катерина се чувствувала запоставено од страна на Вилијам. Весникот наведувал извештаи дека Вилијам поминувал време со други девојки и дека тој, на 24 години за време на раскинувањето, се чувствувал премногу млад за да се жени. Извештај во „Дејли Меил“ на ја одобрува желбата на кралските дворјани „да не брза“ со објавувањето на венчавката и желбата на Вилијам да ужива во неговиот статус на ерген во воената кариера. „Меил“ исто така пишува дека пријател на Вилијам го охрабрувал принцот да заземе „безгрижен став “ за врската. Во истата статија е наведено дека Катерина „поминала многу време“ чекајќи го принцот да ја докаже неговата одговорност кон неа.
Во јуни 2007 година, Катерина и Вилијам тврдеа дека биле „само добри пријатели“. Кетрин и нејзиното семејство присуствувале на концертот за Диана на стадиумот Вембли, каде таа и Вилијам биле два реда оддалечени. Потоа, Кејт и Вилијам биле забележани заедно во јавност на неколку настани и неколку извори на вести, вклучувајќи ги БиБиСи и Дејли Меил, тврделе дека тие „повторно ја разгореа нивната врската“. Катерина исто така ги придружувала Вилијам и Чарлс на походот лов на елени во Балморал и присуствувала на венчавката на братучедот на Вилијам, Петар Филипс, иако Вилијам, поради обврскте, не присуствувал. Во април 2008 година, Катерина била покрај Вилијам за доделувањето на беџот на кралските воздухопловни сили во академијата Кранвел.
Венчавката и свадбата
Принцот Вилијам и Катерина Мидлтон се вериле во октомври 2011 година во Кенија, Источна Африка, за време на десетдневно патување во засолништето за диви животни Лева за да го прослават завршувањто на военот курс за спасување на Вилијам. Кларенс Хаус ја објави свршувачката на 16 ноември 2010 година. Двојката се венча на 29 април 2011 година во Вестминистерската опатија,(денот на Св. Катерина) а тој ден беше прогласен за неработен ден во Обединетото Кралство. Свадбата ја гледаа повеќе од две милијарди луѓе.
На 22 јули 2013 г. принцезата Катерина и принцот Вилијам го добиле своето прво дете — Џорџ, а на 2 мај 2015 г. и второто — Шарлота. На 23 април 2018 г. е роден и вториот син — Луис.
Појавување во јавност
Официјално, Катерина се појавила во јавност на 24 февруари 2011 година, два месеци пред венчавката, кога таа и Вилијам присуствувале на промовирањето на чамецот за спасување во Треардур, во Северен Велс. На 16 февруари 2011 година, Кларенс Хаус објави дека првото кралско патување на Војводата и Војвотката од Корнвол и Кембриџ во Канада е закажано во јули 2011 година. Во мај 2011 година, кратко по свадбата и додека принцот Чарлс бил во официјална посета на САД, Кларенс Хаус објави дека Војводата и Војвотката од Корнвол и Кембриџ ќе ја посетат Калифорнија по нивното патување во Канада. Тоа ќе и биде на Војвотката од Корнвол и Кембриџ првата посета на Соединетите Држави.
Титули, назначувања
9 јануари 1982 година – 29 април 2011 година : госпоѓица Катерина Елизабет Мидлтон 29 јануари 2011 година- и понатаму : Нејзиното кралско височество Војвотката од Корнвол и Кембриџ
Целосното име и титула на Катерина е: Нејзиното Кралско височество принцеза Вилијам Артур Филип Луи, Војвотка на Кембриџ, Грофица на Стратхерн, Бароница Карикфергус. За разлика од мнозинството кралски невести и во спротивност на повеќето претходни  дворски сопруги на монархот  пред повеќе од 350 години, Катерина не потекнува од кралско или аристократско семејство. Утрото на нивната свадба на 29 април 2011 година во 8 часот, функционерите на бакингамската палата најавија дека во согласност со кралската традиција и признание на денот од кралицата, принцот Вилијам се стекна со титулата Војвода на Кембриџ, Гроф на Стратхерн и Баронот Карикфергус.
Потекло
Во проучувањето на потеклото на Катерина, Вилијам Адамс Рајтвиснер открил дека таа и Вилијам имаат заеднички предци. Најблиската врска е преку мајка му на Вилијам преку заедничко потекло на сер Томас Феирфакс и неговата сопруга Агнес Гаскоин, што го прави парот да бидат петнаесетти братучеди. Исто така тие се далечни роднини по страната на татко ѝ преку заедничкото потекло од сер Вилијам Гаскоин и неговата сопруга, родена Леди Маргарет Перси. Двојката исто така можеби се дванаестти братучеди со посредни докази кои наведуваат дека тие двајцата потекнуваат од сер Томас Лејтон и Елизабет Нолис. Потеклото на Катерина од сер Томас Феирфакс и нејзиното недокажано потекло од сер Томас Лејтон се преку нејзината прабаба Олив Лаптон, ќерка на Лидс трговецот на ткаенини Франсис Лаптон и неговата сопруга Хариет (родена Дејвис) – Фаирфакс е предок на Лаптон.
Современата култура
По вниманието што го предизвика свадбата на меѓународно ниво, телевизиската програма „Лајфтајм“ емитувше филм со наслов „Вилијам и Кејт“ на 18 април 2011 година, во САД. Премиерата на филмот беше на 24 април 2011 година во Велика Британија. Улогата на Катерина ја играше Камила Лудингтон и на Вилијам, Нико Еверс – Свиндел. Исто така во Велика Британија беа прикажувани телевизиски програми пред венчавката кои длабоко навлегуваа во врската и потеклото на двојката како што се „Кога Кејт го запозна Вилијам“ и „Запознајте ги Мидлтонови“ што се емитуваше на канал 4.
8
8 (Римски бројки) — престапна година според општоприфатениот календар. Тоа била 8 година од новата ера, 8. од првиот милениум, 8. од I век и осма од 0-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5516 и 5517 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4758 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3768 и 3769 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 761.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 8 година се протега во 2644 и 2645, додека според второто гледиште, годината трае во текот на 2704 и 2705 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 551. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 633 и 632 година пред хиџра.
Надворешни врски
0er
IC 1526
Откривање
Објектот е откриен на 27 март 1906 година од страна на Макс Волф.
Податоци од набљудување
Според морфолошката класификација на галаксиите, IC 1526 е од видот *.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 11 ч 30 м 22,5 с, а неговата деклинација, односно висината на лакот на тој агол, +9° 46' 20"".
Други поделби
Проучување на IC 1526 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Користена литература
Vol.I. Pasadena, Calif., California Institute of Technology, 1961. Also, successive volumes through 1968. (1,380) (Catalog)
Никола Шекеров
Никола Бојков Шекеров ( во —  во ) — македонски партизан, борец за слобода на Македонија и учесник во НОВ.
Животопис
Потекнувал од сиромашно семејство. Завршил основно училиште во селото, па се занимавал со земјоделство. Како младинец бил симпатизер на Народноослободителната борба, во која активно се вклучил во 1944 година. Собирал храна, муниција и други потребни работи за партизанските единици. Во средината на септември 1944 година стапил во Шеснаесеттата македонска ударна бригада, со која се борел на тој терен. Во составот на Бригадата учествувал против балистите на падините на Скопска Црна Гора и во акциите против Германците во Качаничката Клисура. По ослободувањето на Македонија во составот на истата Бригада заминал во Војводина. Учествувал во пробивот на Сремскиот фронт. Во борбите против Германците и усташите на 16 април 1945 година, храбро загинал кај селото Будровци. Бил закопан на местото каде што загинал.
Себастијан Биник
Себастијан Биник (Sebastian Bieniek) (, - 09 февруари 2022 ) — германски уметник, режисер и писател. Неговите активности вклучуваат сликарство, фотографија, изведба, скулптура, пишување и видео. Тој е еден од петте највлијателни уметници кои живеат во Берлин. Во 2018 година тој бил еден од 171 највлијателни мислители во светот.
Животопис
Себастијан Биник е роден во 1975 година во Полска. Во 1989 година се преселил во Германија. Во периодот 1996-2001 студирал уметност во Берлин. Од 2001 до 2014 студирал филмска насока во Берлин.
Долна Бања
Долна Бања (Долна баня) — град во Западна Бугарија, административен центар на општината Долна Бања во Софиската Област. Има население околу 4.726 жители (2022).
Географија
Градот се наоѓа во Долнобанската котлина, на десниот брег на реката Марица. На југ се северните падини на планината Рила, а на север граничи со подножјето на Черни рид — дел од Ихтиманска Средна Гора. Долна Бања се наоѓа на 72 км од главниот град Софија и на 115 км од Пловдив.
Историја
Археолошките истражувања даваат докази за живот во земјите што го опкружуваат денешниот град. Според извештаите, околу 5 век п.н.е. по горниот тек на реката Марица живеело тракиското племе Беси, главно ангажирано со ископ на руда за железо и злато.
Шангај Бејби
Шангај Бејби е книга од познатата кинеска писателка Веј Хуј.
Долна Бања
Историја
Во средниот век настанале населбите Венетица, Јурта и Којчовец, кои кога се споиле го формирале селото Бања, а од втората половина на 19 век се преименувало во Долна Бања.
По објавувањето Балканската војна во 1912 година 27 луѓе од селото Долна Бања доброволно се пријавиле во Македонско-одринското ополчение.
Минерални бањи
Еден од најмоќните топли минерални извори во Рило-Родопскиот регион и Средна Гора се наоѓа во границите на Долнобанската котлина. Околу 1700 година Хаџи Радослав од селото Костенец изградил две згради околу минералните извори во горниот дел на долината. Едната била изградена на римски темели и денес е позната како „Римска бања“, другата е зачувана како женски дел од денешната градска бања. Денес во градот работат три бањски хотели со минерална вода и градската јавна бања.
Шангај Бејби
Тоа е една вистинска приказна за љубовта и страста. Книга која никого нема да остави рамнодушен. Книга која ги руши сите предрасуди и јавно говори за животот во кинеското општество на крајот на 20 век. Шангај Бејби е прво и воедно најпровокативно и најконтроверзно дело на авторката Веј Хуј, светски хит преведен на осумнаесет јазици ширум светот. Изразито експлицитно еротски полуавтобиографски роман кој по објавувањето во 1999 година беше забранет во Кина заради провокативните еротски содржини и копии од книгата биле јавно спалени, но сето тоа уште повеќе ја зголемило популарноста на авторката и секако популарноста на нејзината книга. Во 2007 година, по позитивните критики и бараноста на романот од страна на читателите, за романот е направен филм, во режија на Беренгал Пфал и глуми кинеската глумица Bai Линг во главната улога на Коко, растргнатa помеѓу нејзините двајца љубовници, и маченa од страна на нејзиниот измама, нејзиниот недовршен роман и конфликтните чувства кои се вклучени во љубовта, страста и неверството, Коко се обидува да сфати која е таа и што сака од животот.
Вилијам Вордсворт
Вилијам Вордсворт (William Wordsworth) ( — ) — голем англиски поет-романтичар, кој со Самјуел Тејлор Колриџ придонел да започне романтичарската доба во англиската литература со објавување на заедничката збирка Лирски балади во 1798. За ремек дело на Вордсворт се смета Прелудиум, полуавтобиографска поема, напишана во неговите млади години, која поетот ја менувал и проширувал неколкупати. Поемата е посмртно насловена и објавена, откако била општо позната како поема „за Колриџ“. Ворсдворт бил анлиски поет лауреат од 1843 година сè до неговата смрт во 1850 година.
Ран живот
Второто од петте деца на Џон Вордсворт и Ен Коксон, Вилијам Вордсворт, е роден на 7 април 1770 во Куќата Вордсворт во Кокермаут, Камберленд (1) - дел од живописниот регион  во северозападна Англија, Лејк Дистрикт. Неговата сестра, поетеса и пишувач на дневник, Дороти Вордсворт, со која тој бил многу близок целиот свој живот, е родена следната година и двајцата биле крстени заедно. Тие имале и други браќа и сестри: Ричард, најстариот, кој бил адвокат; Џон, роден по Дороти, можел да стане поет  и да ужива во природата заедно со Вилијам и Дороти, но загинал во 1805 во бродолом; и  Кристофер, најмладиот, кој станал црковен авторитет и предавач на Тринити колеџот во Кембриџ. Нивниот татко бил правен застапник на Џејмс Лутер, првиотот ерл од Лонсдејл и преку неговите врски живеел во голема куќа во мал град. Вордсворт како и неговите браќа и сестри не биле многу приврзани со нивниот татко и тие биле далечни со него сè до неговата смрт во 1783 година. (2)
Таткото на Ворсдворт, иако ретко присутен, го учел поезија, вклучувајќи ја онаа на Милтон, Шекспир и Спенсер, дозволувајќи му на својот син да се користи со библиотеката на својот татко. Освен што го поминувал времето читајќи во Кокермаут, Вордсворт исто така престојувал и во куќата на родителите на неговата мајка во Пенрит, Камберленд. Вордсворт не можел да се справи со неговите баба и дедо и неговиот вујко, па неговите непријателски односи со нив го потресле до таа мера што помислувал на самоубиство. (3)
По смртта на нивната мајка во 1778, Џон Вордсворт го испратил Вилијам во Хоксхедското основно училиште во Ленкшир, а Дороти да живее со роднини во Јоркшир; таа и Вилијам не се виделе следните девет години. Иако првпат посериозно почнал да учи во Хоксхед,  Вордсворт научил да чита од својата мајка, а посетувал и мало училиште од слаб квалитет во Кокермаут. Потоа бил испратен во училиште во Пенрит за деца од семејства од повисока класа, подучувани од Ен Биркет, жена која инсистирала да им ги всади на учениците традициите, кои вклучувале извршување иучилишни и локални активности, особено за фестивалите за Велигден, 1 мај и Чист вторник. Вордсворт бил подучуван за Библијата, како и од Спектејтор, но не и други работи. Токму на ова училиште тој се запознал со Хачинсонови вклучувајќи ја Мери, која во иднина ќе биде неговата сопруга. (4)
Вордсворт го прави своето деби во 1787 година, кога објави сонет во Европското списание. Истата година се запишува на Колеџот Сент Џон, Кембриџ и дипломира во 1791. Се враќа во Хоксхед за време на неговите први два летни одмора и честопати ги користи празниците за прошетки и посетување места познати по својата убавина. Во 1790 тргнува на тура низ Европа, за време на која потемелно ги прошетал Алпите, а иги посетил околните области од Франција, Швајцарија и Италија.
Врската со Анета Валон
Во ноември 1791 година ја посетува револуционерна Франција и се воодоошевува од републиканското движење. Се заљубува во французинката Анета Валон, која во 1792 го раѓа нивното дете Каролина. Поради недостигот од пари и нетрпеливоста меѓу Британија и Франција, наредната година тој се враќа сам во Англија. (7) Околностите од неговото враќање и неговото последователно однесување поттикнале сомневања за неговата желба да се ожени со Анета, но тој се грижел за нејзината и неговата ќерка најдобро што можел во подоцнежниот живот.Во 1802 година, тој оди во Калаис со неговата сестра Дороти и се среќава со Анета и неговата ќерка Каролина. Причината за посетата била да создаде услови за неговиот претстоен брак со Мери Хачинсон Во текот на овој период,  тој ги напишал своите познати стихови „тоа е прекрасна вечер, мирна и слободна“, мислејќи на прошетките со својата ќерка, која ја немал видено десет години. При раѓањето на оваа песна, тој всушност ја немал претходно видено својата ќерка. Во стиховите тој ја открива својата голема љубов и спрема детето и спрема мајката. Власта на теророт го оддалечува од републиканското движење, а војната меѓу Франција и Британија го спречува да се види повторно со Анета и Каролина неколку години. Постојат силни мислења дека Вордсворт можеби бил депресивен и емоционално не стабилен во 1790те. Со мировниот договор од Амјен патувањето кон Франција повторно било дозволено и во 1802 година Вордсворт и неговата сестра Дороти ги посетуваат Анета и Каролина во Франција, при што дошле до заемна согласност во врска со обврските на Вордсворт.
Прво објавување на Лирски балади
Во својот предговор кон Лирски балади, кој е наречен манифест на англиската романтичарска критика, Вордсворт ги нарекува своите песни експериментални. Во 1793 година ги објавува првите збирки поезија Вечерна прошетка и Дескриптивни белешки. Тој добива наследство од 900 фунти од Рејсли Калверт во 1795 за да може да продолжи да пишува поезија. Истата година се запознава со Самјуел Тејлор Колриџ во Самерсет. Двајцата бргу развиле блиско пријателство. Во 1797 година Вилијам со неговата сестра Дороти се преселуваат во Алфокстон Хаус, Самерсет, на неколку милји од домот на Колриџ во Недер Стови.. Заедно Вордсворт и Колриџ (со забелешки од Дороти) ја создаваат Лирски балади (1798), значајно дело на англискиот романтизам. На изданието ги немало имињата на Вордсворт и Колриџ како автори. Една од најпознатите поеми на Вордсворт „Тинтерн Аби“ е објавена во изданието заедно со поемата на Колриџ „Римата на стариот морнар“. Второто издание во 1800 година како автор го има само името на Вордсворт и вклучува предговор кон поемите, кој значително се зголемил во изданието од 1802. Овој предговор кон Лирските балади се смета за централно дело во романтичарската литературна теорија. Во него Вордсворт зборува за она што тој го смета за елементи на нов вид поезија, кој се заснова на „реалниот човечки јазик“, а ги избегнува поетските стилови од поезијата од 18 век. Тука Вордсворт ја дава неговата позната дефиниција за поезијата како „спонтано излевање на моќни чувства, кое потекнува од емоции приспомнати во спокојство“. Четвртото и последно издание на Лирски балади е издадено во 1805 година.
Германија и преселбата во Лејк Дистрикт
Во есента 1798 Вордсворт, Дороти и Колриџ одат во Германија. Додека Колриџ бил интелектуално стимулиран од патувањето, Вордсворт станал носталгичен. За време на острата зима во 1798-99, Вордсворт живее со Дороти во Гослар, каде и покрај големиот стрес и осаменост, тој започнува да работи на автобиографското дело подоцна насловено Прелудиум. Напишал неколку познати песни вклучувајќи ги “Песни за Луси”. Тој и неговата сестра се враќаат во Англија во Лејк Дистрикт, каде што живее неговиот колега, поетот Роберт Саути. Вордсворт, Колриџ и Саути станале познати како поетите од Лејк. Низ овој период многу од неговите поеми обработуваат теми како што се смртта, истрајноста, разделбата и тагата.
Брак и деца
Во 1802 година, по враќањето од неговото патување од Франција со Дороти, наследникот на Лутер, Вилијам Лутер, првиот ерл од Лонсдејл, го плаќа заостанатиот долг од 4000 фунти на таткото на Вордсворт кој се задолжил поради неможноста на Лутер да го плати неговиот помошник. Истата година, Вордсворт се оженил со Мери Хачинсон, пријателка од детството. Дороти продолжува да живее со нив и се зближува со Мери. Наредната година Мери го раѓа првото од петте деца:
Се омажила со Едвард Квилинан Се оженил со Фани Греам и имале четири деца: Мери Луиза, Вилијам, Реџиналд и Гордон
Автобиографско дело и Песни во два тома
Вордсворт со години правел планови да напише долга филозофска поема во три дела, која сакал да ја именува како Осаменикот. Во 1798- 99 започнал со пишувањето на автобиографска поема, на која не ù ставил наслов, но ја нарекувал Песна за Колриџ, која би послужила како прилог кон Осаменикот. Во 1804 почнал да го проширува ова автобиографско дело откако одлучил тоа да претставува вовед наместо прилог. До 1805 година го завршил, но одбивал да го објави како лично дело сè додека не ја заврши целата поема Осаменикот. Смртта на неговиот брат, Џон, во 1805 година имала големо влијание врз него. Изворот на филозофската посветеност на Вордсворт прикажана во Прелудиум и во многу пократки дела како Стихови напишани на неколку милји над Тинтерн Аби бил извор на многу критички дебати. Иако долго време се претпоставуваше дека Вордсворт главно се потпира на Колриџ за филозофски насоки, понови сознанија упатуваат на тоа дека идеите на Вордсворт биле формирани години пред тој и Колриџ да се запознаат во 1790-те. Додека бил во револуционерниот Париз во 1792, 22-годишниот Вордсворт се запознал со мистериозниот патник Џон „Вокер“ Стјуарт (1747-1822), кој бил на крајот од неговото триесетгодишно патешествие од Мадрас, Индија низ Персија и Арабија, преку Африка и цела Европа, па сè до Соединетите Држави. Уште пред да се запознаат, Стјуарт имал издадено амбициозно дело за оригинална материјалистичка филозофија наречено „Апокалипсата на природата“ (Лондон, 1791), на кое се должат многу од филозофските размислувања на Вордсворт. Во 1807 е издадена неговата Песни во два тома, вклучувајќи ја Ода: Претчувства на бесмртноста според сеќавања на раното детство. Дотогаш Вордсворт бил јавно познат по Лирски балади и се надевал дека оваа збирка ќе го зацврсти неговиот углед. Меѓутоа, таа наишла на слаб прием. Извесен период (почнувајќи од 1810) Вордсворт и Колриџ се отуѓиле поради зависноста од опиум на Колриџ. Две од неговите деца, Томас и Катерина, починале во 1812. Следната година бил назначен за доставувач на марки во Вестморленд, па 400-те фунти што ги добивал годишно го осигурале финансиски. Неговото семејство, вклучувајќи ја и Дороти, се преселило во Ридал Маунт, Амблсајд во 1813 година, каде тој останал до крајот на својот живот.
Предговорот
My voice proclaims How exquisitely the individual Mind (And the progressive powers perhaps no less Of the whole species) to the external World Is fitted:--and how exquisitely, too, Theme this but little heard of among Men, The external World is fitted to the Mind
Некои модерни критичари забележале пад во неговата работа кон средината на 1810те. Но овој пад е можеби промена во неговиот животен стил и верувања, затоа што повеќето од елементите кои ја карактеризираат неговата поезија (загуба, смрт,издржливост, разделба и напуштање) се веќе претставени во неговите дела. Но веќе до 1820 година тој доживува успех кој се должи на пресвртот на современото критичко размислување за неговите рани дела. По смртта на неговиот пријател, сликарот Вилијам Грин во 1823 година, Вордсворт ги возобновува односите со Колриџ. Тие двајцата целосно се  смириле до 1828 година, кога заедно тргнале на патување во Рајнската област. Во 1829 година Дороти страдала од тешка болест која ја оставила инвалид до крајот на животот. Во 1835 година, Вордсворт на Анета и Каролина им дава пари кои им се потребни за издржување.
Поет Лауреат и други почести
Во 1838 година Вордсворт примил почесна диплома - Доктор по граѓанско право од Универзитетот Дарам и иста диплома од Универзитетот Оксфорд следната година. Во 1842 година владата го наградила со граѓанска пензија од 300 фунти годишно. Со смртта на Роберт Саути во 1843, Вордсворт станал поет лауреат. Кога неговата ќерка Дора починала во 1847, во неговото пишување поезија дошло до застој.
Смртта
Вилијам Вордсворт умира при повторното влошување на состојбата на неговиот плеврит на 23 април 1850 година и е погребан во црквата Св. Освалд во Грасмир. Неговата вдовица, Мери, ја објавува неговата долга автобиографска „Поема за Колриџ“ како Прелудиум неколку месеци по неговата смрт. Иако ова не успеало да предизвика голем нтерес во 1850, сепак тоа се смета за негово ремек дело. Негови дела:
Лирски балади со неколку други песни (1798) •	Сајмон Ли •	Ние сме седум •	Стихови напишани во рана пролет •	Разубедување и одговор •	Превртени маси •	Трн •	Стихови напишани неколку милји над Тинтерн Аби
Лирски балади и други поеми (1800) •	Предговор кон Лирските балади •	Чудни напливи на страста сетив •	Живееше таа меѓу патишта неразгазени •	Три години таа растеше •	Сон го запечати мојот дух •	Патував меѓу непознати луѓе •	 Луси Греј •	Две априлски утра •	Собирање кавтици •	Разрушената колиба •	Мајкл •	Мачето во игра
Песни во два тома (1807) •	Одлучност и независност •	Скитав осамен ко облак, позната како  „Нарциси“ •	Срцето ми потскокнува •	Ода: Претчувства на бесмртноста •	Ода на должноста •	Осамениот косач •	Елегични строфи •	Напишана над мостот Вестминстер, 3 септември 1802 •	Лондон, 1802 •	Светот е премногу со вас
Прелудиум (1850) •	Водич кон езерата (1810)
Тор (геометрија)
Тор — вртежна површина со облик на ѓеврек која се создава со ротација на една кружница околу оска која е копланарно (на иста тамнина) со кружницата. Топката е специјален случај на тор кој се добива кога оската на вртење е пречникот на кругот. Доколку оваа оска на вртење не го сече кругот, тогаш торот има дупка во средината и личи на ѓеврек, хулахоп или напумпана гума. Во другиот случај, кога оската на вртење е тетивата на кружницата, тогаш ова чини кратка, сплескана топка налик на округла перница. Тор (torus) е латинскиот збор за таквата перница.
Дефиниција
Торот се дефинира параметрално на следниов начин:
каде
Равенката во Декартови координати за тор азимутски симетрична околу z-оската е
Плоштината на внатрешниот волумен на овој тор е дадена како
Топологија
Топологички, тор е затворена површина која се дефинира како производ од две кружници: S1 × S1. Гореопишаната површина, со оглед на релативната топологија од R3, е хомеоморфична на тополошкиот тор сѐ додека не се пресекува со својата оска.
Фундаменталната група на торот е само директен производ од финдаменталната група на кружницата со самата себе: Интуитивно речено, ова значи дека затворената патека која кружи околу „дупката“ на торот (како да речеме, кружница која исцртува некој меридијан) и потоа кружи околу „телото“ на торот (како да речеме, кружница која исцртува некој напоредник) може да се деформира во патека која кружи околу телото, а потоа околу дупката. Затоа, строго ,меридијански' и строго ,напореднички' патеки се менуваат. Ова може да се замисли како две врвки за чевли кои минуваат една низ друга, потоа се одмотуваат, па се замотуваат.
Првата хомолошка група на торот е изоморфична на фундаменталната група (бидејќи финдаменталната група е Абелова).
n-торот
Можеме лесно да го генерализираме торот со произволни димензии. n-тор се дефинира како производ од n кружници: Горенаведениот тор е 2-тор. 1-торот е само кружница. 3-торот е прилично тежок да се претстави. Како и 2-торот, n-торот може да се опише како количник од Rn по динтегрални промени во било која координата. Тоа знали дека n-торот е Rn модул на дејствие на целиот број решетката Zn (со тоа што дејствието се зема како векторски додаток). Еквивалентно, n-торот се добива од n-коцка со залепување на спротивните страни заедно.
n-торот е пример за n-димензионален компактно многуобразие. Исто така е пример за компактна Абелова Лиева група. Ова следи од фактот што единичната кружница е компактна Абелова Лиева група (кога ќе се идентификува со единичните комплексни броеви по пат на множење). Групното множење кај торот потоа се дефинира со координатно множење.
Тородијалните групи играат важна улога во теоријата на компактните Лиеви групи. Ова делумно се должи на фактот што во секоја компактна Лиева група one can секогаш можеме да најдеме маскимален тор; т.е. затворена подгрупа која е тор со најголемите можни димензии.
Фундаменталната група на еден n-ор е слободна Абелова група од ранг n. k-тата хомолошка група на еден n-тор е слободна Абелова група од ранг n избор k. Следи дека Ојлеровата одлика на n-торот е 0 за сите n-ови. Кохомолошкиот прстен H•(Tn,Z) може да се дефинира со екстериерна алгебра врз Z-модулот Zn чии генератори се дуалите од n нетривијалните кружници.
Вивиен Кирк
Вивиен Кирк – математичарка од Нов Зеланд, која ги проучува динамичните системи. Таа е вонреден професор по математика на Оклендскиот универзитет, каде што исто така работи и како продекан и е претседател на Новозеландското математичко друштво за периодот 2017-2019 година.
По дипломирањето и магистрирањето на Оклендскиот универзитет, Кирк отишла на Кембричкиот универзитет, за докторски студии. Таа го завршила својот докторат во 1990 година; нејзината дисертација, Уништувањето на тори во дисипативните текови, била под менторство на Најџел Вајс. Таа била постдокторски истражувач на Калифорнискиот универзитет, Беркли и на Калифорнискиот институт за технологија.
Кирк е соавтор на книгите Математички анализи на комплексната клеточна активност (Спрингер, 2015) и Модели на калциумова сигнализација (Спрингер, 2016).
Во 2017 година, Кирк ја освоила наградата за научно менторирање Миријам Дел Екселенс на Новозеландското здружение на жените во науката, делумно заради нејзините напори во основањето и водењето на серија од годишни работилници за млади жени по математика и физика, од 2007 година.
Цистеин
Цистеинот (со ознаки Cys или C) e α-аминокиселина со хемиска формула HO2CCH(NH2)CH2SH. Тој е неесенцијална аминокиселина, што значи дека може да се синтетизира во човечкото тело. Кодоните за цистеинот се UGU и UGC. Поради присуството на тиолен страничен ланец, цистеинот се класифицира како хидрофилна аминокиселина. Како резултат на високата реактивност на овој тиол, цистеинот е важна структурна и функционална состојка на многу белковини и ензими. Цистеинот е именуван по цистинот, неговиот оксидиран димер.
Биосинтеза
Кај животните, биосинтезата на оваа аминокиселина започнува со аминокиселината серин. Сулфурот во цистеинот потекнува од метионинот, кој се претвора во хомоцистеин преку меѓупроизводот S-аденозилметионин. Ензимот Цистатионин бета-синтаза потоа ги комбинира добиениот хомоцистеин и серинот, при што се добива асиметричен тиоетер наречен цистатионин. Потоа, ензимот цистатионин гама-лијаза го претвора цистатионинот во цистеин и алфа-кетобутират. Кај бактериите, биосинтезата на цистеинот исто така започнува од серинот, кој се претвора во О-ацетилсерин (во присуство на ензимот серин трансацетилаза).
Биолошка улога
Цистеинската тиолна група е нуклеофилна и лесно се оксидира. Нејзината реактивност се зголемува кога тиолот се јонизира, така што цистеинските остатоци во белковините имаат pKa вредности блиски до неутралност, што е причина да се најдат во форма на тиолати во клетките. Поради високата реактивност, тиол групата на цистеинот има бројни биолошки функции:
Монетарно осамостојување на Македонија
Монетарното осамостојување на Македонија претставува процес на дефинирање на државниот суверенитет на Република Македонија во областа на монетарните финансии, вклучувајќи и создавање на национална валута.
Подготовка на процесот на монетарно осамостојување
Подготовките за спроведување на монетарното осамостојување започнуваат во најголема тајност, веднаш по прогласувањето на независноста и донесувањето на Уставот на Македонија. Во овој период, СФР Југославија беше зафатена од многу висока инфлација, предизвикана од упадот на Србија, Хрватска и Словенија во монетарниот систем, така што тоа делуваше како причина за што побрзо монетарно осамостојување на Македонија. Но, од друга страна, овој процес беше попречен од неколку фактори: Притоа, Народната банка на Македонија инстистирала да не се избрзува со монетарното осамостојување, т.е. тој чин да се одложи до моментот кога ќе се формираат доволно девизни резерви (според тогашните проценки, од 300 до 360 милиони долари) за набавка на основните животни производи (храна, лекови, нафта итн.).
За спроведување на монетарното осамостојување, во 1991 година, Владата на Република Македонија формира Комисија за монетарен систем во состав: Никола Кљусев - претседател на Владата, Методија Тошевски - министер за финансии, Борко Станоевски - гувернер на НБМ и професорите Ксенте Богоев и Љубе Трпески. На 19 декември 1991, Владата на Република Македонија носи одлука со која ја овластува Народната банка на Македонија да го организира процесот на печатење и дистрибуција на вредносни бонови како привремено платежно средство. На 7 февруари 1992 г., во трезорите на НБРМ се депонирани 27.858.696 парчиња вредносни бонови, печатени во печатницата „11 Октомври“ од Прилеп. Боновите се издадени во апоенска вредност од 10, 25, 50, 100, 500 и од 1 000 единици со унифициран дизајн и со различна боја. На предната страна на боновите се претставени тутуноберачи, а на задната страна е споменикот „Македониум“ во Крушево, дело на вајарот Јордан Грабул. Заради ефектите на галопирачката инфлација, подоцна се печатат и вредносни бонови со апоенска вредност од 5.000 и 10.000 единици.
Монетарно осамостојување и воведување на македонскиот денар
На Велигден, 26 април 1992 година, Собранието на Република Македонија донело пакет закони со кои се поставила институционалната рамка на монетарниот систем и се воведува денарот како парична единица на Република Македонија. Денарот се дели на 100 дени, а неговиот скратен назив во платниот промет е ДЕН. Името на македонската валута - денар - е донесено на предлог на академик Петар Илиевски, како израз на историскиот континуитет на употребата на парите на територијата на Македонија од римската антика до средновековниот период. Претходно, на состаноците на Комисијата за монетарен систем биле разгледувани неколку предлози за името на македонската валута, како: македонски динар или лав. На 27 април 1992 година. започнала замената на книжните југословенски динари со вредносни бонови во однос 1:1, при што замената трае три дена. Книжните пари што гласат на југословенски динари дефинитивно престануваат да важат како платежно средство во Република Македонија на 29 април 1992, додека кованите пари со апоенска вредност од 1, 2 и од 5 југословенски динари остануваат во оптек уште една година.
Напуштање на вредносните бонови и појава на вистинските пари
По пуштањето во оптек на вредносните бонови, НБРМ започнува со подготовките за издавање на првата стандардизирана емисија на македонски денари (банкноти во апоени од 10, 20, 50, 100 и од 500 денари и монети со вредност од 50 дени и од 1, 2 и од 5 денари). Така, на седницата на Советот на НБРМ, одржана на 10 декември 1992, е донесена одлука за распишување конкурс за изработка на новите пари. Истовремено, формирана е жири-комисија за избор на најдобрите понуди, во состав: академик Ксенте Богоев, Љубе Трпески, Александар Никољски, Димитар Кондовски, Александар Цветковски и Томе Неновски. Во конкурсот, од авторите е побарано да достават идејни решенија за шест апоени, и тоа во две варијанти: една, со ликови од историјата на Македонија и втора, со симболи на државноста, историјата, културата, природата и општествените одлики на Македонија. На конкурсот пристигнуваат осум понуди, од кои четири не ги задоволуваат техничките и формалните барања, а понудата на Билјана Унковска (под шифрата „Дориан“) едногласно ја добива првата награда на конкурсот. Притоа, во однос на изгледот на македонските пари, НБРМ и претседателот на државата заземаат став да се прифати варијантата со симболите на македонската државност, култура и природа, со цел да се избегнат јавната полемика и реакцијата на малцинствата околу тоа кои историски личности да се стават на парите. На тој начин, останале нереализирани ликовните решенија на парите со ликовите на Гоце Делчев, браќата Миладиновци, Св. Климент Охридски итн.
Првата емисија на денарите е печатена во печатницата „11 Октомври“ од Прилеп, а металните пари се изработени во фабриката „Сувенир“ од Самоков. Печатењето и ковањето започнува во есента 1992 г. и трае до април 1993 г. Дизајнот на првата емисија на книжни пари е дело на графичкиот уметник Борче Николоски, а банкнотите носат ликовни решенија од македонското културно наследство (старата зграда на НБМ во Скопје, црквите св. Софија и св. Јован Канео во Охрид, црквата св. Пантелејмон во с. Нерези, Даут-пашиниот амам во Скопје, саат-кулата во Прилеп, куќата на Робевци во Охрид итн.). Дизајнот на металните пари ги изразува најзначајните претставници на биодиверзититетот во Република Македонија (охридската пастрмка, шарпланинското куче, пелистерскиот рис и дојранскиот галеб). Замената на вредносните бонови со денарски банкноти трае од 10 мај до 31 декември 1993 г. Притоа, на 7 мај 1993 г. е извршена законска деноминација на денарот со која еден денар вреди 100 дотогашни вредносни бонови.
Сегашното издание на македонски банкноти е пуштено во оптек на 8 септември 1996 година и се состои од книжни пари во апоени од 10, 50, 100, 1.000 и 5.000 денари, кои се дело на ликовниот уметник Билјана Унковска. Банкнотите носат ликовни решенија кои го изразуваат богатото културно-историско наследство на Република Македонија (статуа на божицата Изида пронајдена во Охрид, детал од мозаикот на базиликата воСтоби, детал од фреска од црквата св. Ѓорѓи од с. Курбиново, таванска розета од албанска куќа од Дебар, златната маска пронајдена во с. Требениште, икона од црквата Мали св. Врачи од Охрид, бронзена фигура на Менада пронајдена во Тетово итн.).
NGC 7495
NGC 7495 — спирална галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7495 се споменува и како UGC 12391, MCG 2-59-3, CGCG 431-6, IRAS 23064+1146.